wannaphong/clean_thaiwikipedia huggingface dataset:
# รัฐแคนซัส
แคนซัส (,) เป็นรัฐหนึ่งในภาคตะวันตกกลางของสหรัฐ เมืองหลวงคือโทพีกาและเมืองที่ใหญ่ที่สุดคือวิชิทอ แคนซัสเป็นรัฐที่ไม่มีทางออกสู่ทะเลที่มีอาณาเขตติดต่อกับรัฐเนแบรสกาทางทิศเหนือ รัฐมิสซูรีทางทิศตะวันออก รัฐโอคลาโฮมาทางทิศใต้ และรัฐโคโลราโดทางทิศตะวันตก ชื่อรัฐแคนซัสตั้งตามแม่น้ำแคนซัสซึ่งได้ชื่อมาจากชนพื้นเมืองเผ่าแคนซาซึ่งอาศัยอยู่ริมฝั่งแม่น้ำอีกทอดหนึ่งThe Encyclopedia of Kansas (1994) John Koontz, p.c. กล่าวกันว่าชื่อของชนเผ่าดังกล่าว (ซึ่งเรียกตัวเองว่า) แปลว่า "ผู้คนจากลมใต้" แต่นี่อาจไม่ใช่ความหมายดั้งเดิมของชื่อRankin, Robert. 2005. "Quapaw". In Native Languages of the Southeastern United States, eds. Heather K. Hardy and Janine Scancarelli. Lincoln: University of Nebraska Press, p. 492.Connelley, William E. 1918. "Indians ". A Standard History of Kansas and Kansans, ch. 10, vol. 1. บริเวณที่เป็นรัฐแคนซัสทุกวันนี้ในอดีตเคยมีชนพื้นเมืองหลายเผ่าอาศัยอยู่เป็นเวลาหลายพันปี เผ่าชนในภาคตะวันออกของรัฐมักอาศัยอยู่ในหมู่บ้านตามหุบแม่น้ำ ในขณะที่เผ่าชนในภาคตะวันตกของรัฐเป็นชนกึ่งเร่ร่อนและล่าควายไบซันฝูงใหญ่

การตั้งถิ่นฐานของชาวยุโรปครั้งแรกในแคนซัสเกิดขึ้นใน ค.ศ. 1827 ที่ฟอร์ตเลเวนเวิร์ท การตั้งถิ่นฐานเพิ่มขึ้นอย่างรวดเร็วในคริสต์ทศวรรษ 1850 ท่ามกลางความขัดแย้งทางการเมืองว่าด้วยเรื่องทาส เมื่อรัฐบาลสหรัฐเปิดให้มีการตั้งถิ่นฐานอย่างเป็นทางการใน ค.ศ. 1854 ตามรัฐบัญญัติแคนซัส–เนแบรสกา ผู้สนับสนุนการเลิกทาสจากนิวอิงแลนด์และผู้ไม่ต้องการให้เลิกทาสจากรัฐมิสซูรีซึ่งอยู่ข้างเคียงรีบรุดมายังแคนซัสเพื่อตัดสินว่าดินแดนแห่งนี้ควรจะกลายเป็นรัฐเสรีหรือเป็นรัฐทาส พื้นที่แห่งนี้จึงเป็นแหล่งบ่มเพาะความรุนแรงและความโกลาหลในยุคแรก ๆ เมื่อกองกำลังของทั้งสองฝ่ายปะทะกัน จนเป็นที่รู้จักกันในชื่อ "แคนซัสนองเลือด" ในที่สุดผู้สนับสนุนการเลิกทาสเป็นฝ่ายมีชัย และในวันที่ 29 มกราคม ค.ศ. 1861 แคนซัสได้เข้าร่วมสหรัฐในฐานะรัฐเสรีรัฐหนึ่ง จึงมีชื่อเล่นอย่างไม่เป็นทางการอีกชื่อหนึ่งว่า "รัฐเสรี"

เมื่อถึง ค.ศ. 2015 แคนซัสเป็นหนึ่งในรัฐเกษตรกรรมที่มีผลิตผลมากที่สุด โดยผลิตข้าวสาลี ข้าวโพด ข้าวฟ่าง และถั่วเหลืองในปริมาณสูง แคนซัสซึ่งมีเนื้อที่ 213,100 ตารางกิโลเมตร (82,278 ตารางไมล์) เป็นรัฐที่มีขนาดพื้นที่มากเป็นอันดับที่ 15 เป็นรัฐที่มีประชากรมากเป็นอันดับที่ 36 (โดยมีประชากร 2,940,865 คน ตามสำมะโนประชากร ค.ศ. 2020) และเป็นรัฐที่มีประชากรหนาแน่นน้อยเป็นอันดับที่ 10 ในบรรดารัฐทั้งหมด 50 รัฐ เมานต์ซันฟลาวเวอร์เป็นจุดที่สูงที่สุดของแคนซัส โดยมีความสูง 1,231 เมตร (4,039 ฟุต)

 หมายเหตุ
# ปฏิญญาสากลว่าด้วยสิทธิมนุษยชน
ปฏิญญาสากลว่าด้วยสิทธิมนุษยชน (หรือ UDHR) เป็นเอกสารระหว่างประเทศที่เชิดชูสิทธิเสรีภาพของมนุษย์ทั้งปวง สมัชชาสหประชาชาติยอมรับตามข้อมติที่ 217 ในสมัยประชุมที่สาม วันที่ 10 ธันวาคม 1948 ณ ปาแลเดอชาโย ในกรุงปารีส ประเทศฝรั่งเศส 

เอกสารนี้ถือเป็นข้อความรากฐานในประวัติศาสตร์สิทธิมนุษยชนและสิทธิพลเมือง ปฏิญญาฯ มีเนื้อหา 30 ข้อที่ลงรายละเอียด "สิทธิขั้นพื้นฐานและเสรีภาพมูลฐาน" ของปัจเจก และยืนยันลักษณะสากลของสิทธิเสรีภาพเหล่านี้ว่าเป็นสิทธิติดตัวมาแต่กำเนิด ไม่อาจโอนให้แก่กันได้ และใช้กับมนุษย์ทุกคน UDHR ผูกมัดประชาชาติให้รับรองมนุษย์ทุกคนว่าเกิดมามีอิสระและมีศักดิ์ศรีและสิทธิเท่าเทียมกัน โดยไม่คำนึงถึงเชื้อชาติ ถิ่นพำนัก เพศ ชาติหรือชาติพันธุ์กำเนิด สีผิว ศาสนา ภาษาหรือสถานภาพอื่นUDHR Booklet, Art. 2. นับเป็นแรงบันดาลใจโดยตรงแก่การกำเนิดของกฎหมายสิทธิมนุษยชนระหว่างประเทศ

แม้ว่าตัวปฏิญญาฯ เองไม่มีผลผูกพันตามกฎหมาย แต่เนื้อหาของปฏิญญาฯ ได้มีการอธิบายเพิ่มเติมและรวมเข้าอยู่ในสนธิสัญญาระหว่างประเทศ ตราสารสิทธิมนุษยชนระดับภูมิภาค และรัฐธรรมนูญและประมวลกฎหมายของชาติต่าง ๆ ในเวลาต่อมา รัฐสมาชิกสหประชาชาติทั้ง 193 รัฐได้ให้สัตยาบันแก่สนธิสัญญาที่มีผลผูกพันอย่างน้อย 1 ใน 9 ฉบับซึ่งได้รับอิทธิพลจากปฏิญญาฯ และส่วนใหญ่ให้สัตยาบันแก่สนธิสัญญาจำนวนนี้อย่างน้อย 4 ฉบับหรือกว่านั้น นักวิชาการกฎหมายบางคนให้เหตุผลว่าการใช้ปฏิญญาฯ ดังกล่าวเป็นเวลา 50 ปีขึ้นไปน่าจะถือได้ว่ามีผลผูกพันเป็นกฎหมายระหว่างประเทศจารีตประเพณีแล้วHenry J Steiner and Philip Alston, International Human Rights in Context: Law, Politics, Morals, (2nd ed), Oxford University Press, Oxford, 2000.Hurst Hannum, The universal declaration of human rights in National and International Law , p.145 แม้ว่าศาลในบางประเทศยังคงจำกัดผลลัพธ์ทางกฎหมายอยู่Sosa v. Alvarez-Machain, 542 U.S. 692, 734 (2004).  กระนั้น UDHR ได้มีอิทธิพลต่อการพัฒนาทางกฎหมาย การเมืองและสังคมทั้งในระดับโลกและประเทศ และมีความสำคัญจากการแปล 524 สำนวน ซึ่งมากกว่าเอกสารใด ๆ ในประวัติศาสตร์

 โครงสร้าง 
โครงสร้างพื้นเดิมของปฏิญญาฯ ได้รับอิทธิพลจากประมวลกฎหมายนโปเลียน ซึ่งมีอารัมภบทและหลักการทั่วไปในบทนำ. โครงสร้างสุดท้ายมีรูปมาจากฉบับร่างที่สองที่เตรียมโดยนักนิติศาสตร์ชาวฝรั่งเศส René Cassin ซึ่งทำงานต่อจากฉบับร่างแรกที่เตรียมโดยนักวิชาการกฎหมายชาวแคนาดา จอห์น ปีเตอส์ ฮัมฟรี

ปฏิญญาฯ มีเนื้อหาต่อไปนี้:
 อารัมภบทระบุสาเหตุทางประวัติศาสตร์และสังคมซึ่งนำไปสู่ความจำเป็นของการร่างปฏิญญาฯ
 ข้อ 1–2 กำหนดมโนทัศน์พื้นฐานของศักดิ์ศรี เสรีภาพและความเสมอภาค
 ข้อ 3–5 กำหนดสิทธิปัจเจกอื่น เช่น สิทธิในการมีชีวิต และการห้ามมีทาสและการทรมาน
 ข้อ 6–11 เล่าถึงความชอบด้วยกฎหมายมูลฐานของสิทธิมนุษยชนและการเยียวยาหากมีการละเมิดสิทธิเหล่านั้น
 ข้อ 12–17 กำหนดสิทธิของปัจเจกต่อชุมชน รวมทั้งเสรีภาพในการเดินทาง (freedom of movement)
 ข้อ 18–21 อนุมัติ "เสรีภาพตามรัฐธรรมนูญ" และเสรีภาพทางจิตวิญญาณ สาธารณะและการเมือง เช่น เสรีภาพทางความคิด ความเห็น ศาสนาและสำนึก คำและการรวมกลุ่มอย่างสันติของปัจเจก
 ข้อ 22–27 อนุมัติสิทธิทางเศรษฐกิจ สังคมและวัฒนธรรมของปัจเจก รวมทั้งบริการสาธารณสุข ย้ำถึงสิทธิอย่างกว้างขวางในมาตรฐานการครองชีพ กำหนดการอำนวยความสะดวกเพิ่มเติมในกรณีร่างกายทรุดโทรมหรือทุพพลกายทางกาย และกล่าวถึงเป็นพิเศษแก่การดูแลแก่ผู้เป็นมารดาและบุตร
 ข้อ 28–30 กำหนดวิธีการทั่วไปสำหรับใช้สิทธิเหล่านี้ ขอบเขตที่สิทธิของปัจเจกใช้ไม่ได้ หน้าที่ของปัจเจกต่อสังคม และการห้ามใช้สิทธิที่เป็นการฝ่าฝืนความมุ่งประสงค์ขององค์การสหประชาชาติ

 เชิงอรรถ
# สนธิ
สนธิ อาจหมายถึง
 สนธิ (ไวยากรณ์) เป็นวิธีการเชื่อมคำตามแบบแผนในภาษาบาลีและสันสกฤต โดยนอกจากเชื่อมคำสองคำด้วยกันแล้ว ยังมีการกลมกลืนเสียง

 ชื่อบุคคล
 สนธิ ลิ้มทองกุล นักหนังสือพิมพ์ นักเขียน ผู้ก่อตั้งและเจ้าของหนังสือพิมพ์ในเครือผู้จัดการ และแกนนำพันธมิตรประชาชนเพื่อประชาธิปไตย
 สนธิ บุญยรัตกลิน อดีตผู้บัญชาการทหารบก (ตั้งแต่ พ.ศ. 2548-2550) และหัวหน้าคณะปฏิรูปการปกครองฯ ในเหตุการณ์รัฐประหารในประเทศไทย พ.ศ. 2549
 สนธิรัตน์ สนธิจิรวงศ์ นักการเมือง
 สนธิญาณ ชื่นฤทัยในธรรม นักสื่อสารมวลชน
# สนธิ (ไวยากรณ์)
สนธิ (, "การเชื่อม") เป็นวิธีการเชื่อมคำตามแบบแผนในภาษาบาลีและสันสกฤต โดยนอกจากเชื่อมคำสองคำด้วยกันแล้ว ยังมีการกลมกลืนเสียง (assimilation) ตามหลักสัทศาสตร์ด้วย ในภาษาบาลี และสันสกฤต สนธิมีด้วยกัน 3 ชนิด คือ สนธิสระ (สระสนธิ), สนธิพยัญชนะ (พยัญชนะสนธิ) และสนธินิคหิต (นิคหิตสนธิ)

ในภาษาไทยไม่มีหลักการสนธิที่ชัดเจน แต่ที่ปรากฏสนธินั้น เป็นแต่ในคำที่ยืมจากภาษาบาลีหรือสันสกฤตทั้งสิ้น ถึงกระนั้นก็มิได้นำหลักสนธิของบาลีมาทั้งหมด หากไม่นำคำที่สนธิสำเร็จแล้วมาใช้ ก็เป็นสนธิที่ไม่ซับซ้อน โดยมากจะเป็นสนธิสระ
# เซ็นเตอร์ (บาสเกตบอล)
เซ็นเตอร์  เป็นผู้เล่นตำแหน่งหนึ่งในบาสเกตบอล เซ็นเตอร์มักจะเป็นผู้เล่นที่ตัวสูงที่สุดในทีม และถ้าให้ดีต้องมีกล้ามเนื้อเป็นมัดและมีน้ำหนักตัวมากอีกด้วย เซ็นเตอร์ในเอ็นบีเอโดยทั่วไปสูง 6 ฟุต 10 นิ้ว (2.08 เมตร) หรือมากกว่า

ในหลาย ๆ กรณี บทบาทหลักของเซ็นเตอร์ คือการเป็นตัวผู้เล่นที่ใหญ่มาก และใช้ข้อได้เปรียบเรื่องขนาดมาทำคะแนนหรือป้องกันในจุดที่ใกล้ห่วง เซ็นเตอร์ที่มีขนาดใหญ่และมีทักษะความสามารถทางกีฬาถือเป็นสมบัติที่มีค่าของทีม แชคิล โอนีล (Shaquille O'Neal) จากทีมไมอามี ฮีท มีชื่อเสียงทั้งในเรื่องรูปร่างที่มหึมา สูง 7 ฟุต 1 นิ้ว (2.16 เมตร) และหนักถึง 330 ปอนด์ (150 กิโลกรัม) และยังเคลื่อนไหวใต้แป้นได้อย่างช่ำชอง อีกคนหนึ่งคือ เหยา หมิง (Yao Ming) จากทีมฮิวส์ตัน รอกเก็ตส์ซึ่งสูง 7 ฟุต 6 นิ้ว (2.29 เมตร) ที่มีทั้งความคล่องแคล่ว และความสามารถการชู้ตเป็นต้น

ยังคงเป็นเรื่องที่ถกเถียงกันว่าผู้เล่นแบบไหนถึงเป็นเซ็นเตอร์ที่แท้จริง ตัวอย่างหนึ่งก็คือ เบน วอลเลส (Ben Wallace) ซึ่งเล่นได้ดีที่ตำแหน่งเซ็นเตอร์ แต่หลายคนก็เถียงว่าจริง ๆ แล้วเขาคือเพาเวอร์ฟอร์เวิร์ดที่เล่นผิดตำแหน่ง เนื่องจากส่วนสูงเพียง 6 ฟุต 9 นิ้ว (2.06 เมตร) ทำให้เขาตัวเล็กกว่าเซ็นเตอร์อื่นที่เขาต้องประกบ ในทำนองเดียวกันหลายคนก็กล่าวว่า ทิม ดังแคน (Tim Duncan) ถึงแม้ว่าจะเล่นเพาเวอร์ฟอร์เวิร์ดตลอดอาชีพการเล่นในเอ็นบีเอ จริง ๆ แล้วคือเซ็นเตอร์เนื่องจากสไตล์การเล่นและขนาดของเขา เป็นที่เชื่อกันว่าเมื่อดังแคนเข้าสู่เอ็นบีเอ เขาเล่นเพาเวอร์ฟอร์เวิร์ดเพื่อจะได้เล่นคู่กับ เดวิด รอบินสัน (David Robinson) เพื่อนร่วมทีมซานแอนโตนิโอ สเปอรส์ ทำให้ทีมมีผู้เล่นตัวใหญ่ในสนามพร้อมกันสองคน แต่ว่าดังแคนยังคงเล่นเป็นเพาเวอร์ฟอร์เวิร์ดหลังจากที่รอบินสันเลิกเล่นแล้ว การตัดสินใจว่าผู้เล่นคนหนึ่ง ๆ จะเป็นเซ็นเตอร์หรือเพาเวอร์ฟอร์เวิร์ดไม่ตายตัว และเนื่องจากในปัจจุบันมีนักกีฬาน้อยคนที่จะมีรูปร่างตรงตามความต้องการสำหรับเซ็นเตอร์ ทีมบางครั้งต้องเอาผู้เล่นอื่นมาเล่นในตำแหน่งนี้ถึงแม้ว่าถ้าเล่นเป็นเพาเวอร์ฟอร์เวิร์ดจะเหมาะสมกว่า

ตัวอย่างเซ็นเตอร์มีชื่อที่เสียงในปัจจุบันเช่น แชคิล โอนีล, เหยา หมิง, เบน วอลเลส, อามาเร สเตาเดอไมร์ (Amare Stoudemire) , แบรด มิลเลอร์ (Brad Miller) และ ซีดรูนัส อิวกัสกัส (Žydrūnas Ilgauskas) เป็นต้น ส่วนเซ็นเตอร์ที่ยิ่งใหญ่ในอดีตเช่น จอร์จ มิคาน (George Mikan) , บิล รัสเซล (Bill Russell) , วิลท์ แชมเบอร์เลน (Wilt Chamberlain) , บิล วอลตัน (Bill Walton) , คารีม อับดุล-จับบาร์ (Kareem Abdul-Jabbar) , รอเบิร์ต แพริช (Robert Parish) , เดวิด รอบินสัน, โมเสส มาโลน (Moses Malone) , ฮาคีม โอลาจูวอน (Hakeem Olajuwon) , แพทริก อิววิง (Patrick Ewing) , วลาดี ดิวาก (Vlade Divac) และในทวีปยุโรป อาร์วีดาส ซาโบนิส (Arvydas Sabonis)

ผู้เล่นที่สูงที่สุดเท่าที่เคยเล่นในเอ็นบีเอ คือ จอร์จ มูเรซาน (Gheorghe Muresan) และ มานูท โบล (Manute Bol) สูง 7 ฟุต 7 นิ้ว (2.31 เมตร) ส่วนผู้เล่นที่สูงที่สุดในประวัติดับบลิวเอ็นบีเอคือ มาร์โก ไดเด็ก (Margo Dydek) สูง 7 ฟุต 2 นิ้ว (2.18 เมตร) เธอยังสูงกว่าแชคิล โอนีลด้วยซ้ำ
# ไซบีเรีย
ไซบีเรีย  เป็นภูมิภาคทางภูมิศาสตร์ที่กว้างขว้างในเอเชียเหนือ ไซบีเรียเป็นส่วนหนึ่งของรัสเซียตั้งแต่ครึ่งหลังของคริสต์ศตวรรษที่ 16 ภายหลังจากการพิชิตไซบีเรียของรัสเซียในดินแดนทางตะวันออกของเทือกเขายูรัล ไซบีเรียเป็นดินแดนที่กว้างใหญ่และประชากรที่เบาบาง ครอบคลุมพื้นที่กว่า  แต่มีประชากรเพียงแค่ 1 ใน 5 ของประชากรรัสเซีย โดยมีโนโวซีบีสค์และออมสค์เป็นเมืองที่ใหญ่ที่สุดในภูมิภาคนี้

ในประวัติศาสตร์ไซบีเรียถูกครอบครองโดยชนเผ่าเร่ร่อนหลากหลายกลุ่มแตกต่างออกไป เช่น Yenets, the Nenets, the Hun และ the Uyghurs  Khan of Sibir ซึ่งตั้งอยู่ในบริเวณใกล้เคียง ได้เข้าครอบครองแล้วตั้งชื่อว่า Khagan ใน Avaria ในปี ค.ศ. 630 จนต่อมาพวกมองโกลได้เข้ายึดครองในช่วงศตวรรษที่ 13 และในที่สุด ได้กลายมาเป็น Siberian Khana อำนาจที่ยิ่งใหญ่ของมองโกลในภูมิภาคตะวันออกเริ่มลดลง จนในศตวรรษที่ 16 กลุ่มแรกที่เข้ามาในเขตนี้คือพวกพ่อค้า และกลุ่มคอสแซก จากนั้นกองทัพซาร์ก็เริ่มเข้ามาสร้างป้อมปราการในเขตตะวันออกไกล เมืองหลายเมืองก็ถูกสร้างขึ้นเช่น Mangazeva Tara เป็นต้น และในช่วงกลางศตวรรษที่17 จักรวรรดิรัสเซียก็ได้ขยายดินแดนไปจรดถึงชายฝั่งมหาสมุทรแปซิฟิก 

ไซบีเรียตะวันออกในขณะนั้นยังคงเป็นพื้นที่ที่ไม่ได้รับการสำรวจและไม่มีการอยู่อาศัยของประชาชนสักเท่าไรนักมีเพียงแค่นักสำรวจเล็กน้อย ต่อมามีพ่อค้าเข้าไปตั้งบ้านเรือนเล็กน้อย นอกจากนี้ ดินแดนไซบีเรียยังเป็นที่คุมขังของนักโทษจากรัสเซียตะวันตกด้วย การเปลี่ยนแปลงที่สำคัญของไซบีเรียตะวันออกคือ การสร้างทางรถไฟสายทรานส์-ไซบีเรียที่ถูกสร้างขึ้นในสมัยพระเจ้าซาร์นิโคลัสที่สอง ปี ค.ศ. 1891-1905 ซึ่งเชื่อมโยงดินแดนรัสเซียตะวันตกและรัสเซียตะวันออกเข้าด้วยกัน อันทำให้มีผู้เข้ามาอาศัยในไซบีเรียตะวันออกมากขึ้น ซึ่งดินแดนไซบีเรียเต็มไปด้วยทรัพยากรธรรมชาติ 

ในระหว่างกลางศตวรรษที่ 20 ก็ถูกพัฒนากลายเป็นเขตนิคมอุตสาหกรรมขึ้นทั่วทั้งเขตเนื่องด้วยสภาพทางภูมิศาสตร์ที่ห่างไกล รวมไปถึงสภาพทางเศรษฐกิจที่แตกต่าง จึงทำให้เกิดการแบ่งเขตเศรษฐกิจตั้งแต่ พ.ศ. 2504 ในสมัยอดีตสหภาพโซเวียต มีพื้นที่กว้างใหญ่เป็นอันดับสอง รองจากเขตเศรษฐกิจตะวันออกไกล มีทรัพยากรทางธรรมชาติที่อุดมสมบูรณ์ทั้งป่าไม้ พันธุ์พืช รวมไปถึงแร่ธาตุ ปัจจุบัน เขตเศรษฐกิจไซบีเรียตะวันออก เป็นเขตอุตสาหกรรมที่สำคัญของสหพันธรัฐรัสเซีย อันเป็นผลมาจากความอุดมสมบูรณ์ของแร่ธาตุในไซบีเรียตะวันออกนั่นเอง

 ที่ตั้งทางภูมิศาสตร์ 
ไซบีเรียตะวันออกมีพื้นที่ทั้งหมด 4,122,800 ตารางกิโลเมตร หรือประมาณร้อยละ 24.1 ของพื้นที่รัสเซียทั้งหมดอยู่ระหว่างเส้นละติจูด 50 องศาเหนือ ถึง 70 องศาเหนือ เส้นลองจิจูด 65 องศาตะวันออกถึง 115 องศาตะวันออก ทางด้านตะวันตกติดกับไซบีเรียตะวันตก ทางด้านตะวันออก ติดกับ เขตตะวันออกไกล ทางใต้ติดกับเทือกเขาอัลไต มองโกเลีย และจีนทางด้านตะวันออกเฉียงใต้ ส่วนทางด้านตอนเหนือ ติดกับทะเลคารา และ ทะเลแลปเตฟ
# ดมีตรี เมนเดเลเยฟ
ดมีตรี อีวาโนวิช เมนเดเลเยฟ (อักษรโรมัน:Dmitriy Ivanovich Mendeleyev) เกิดเมื่อวันที่ 8 กุมภาพันธ์ ค.ศ. 1834 ถึงแก่กรรมวันที่ 2 กุมภาพันธ์ ค.ศ. 1907 ในเมืองเซนต์ปีเตอส์เบิร์ก 

เมนเดเลเยฟเป็นนักเคมีชาวรัสเซีย เขาได้รับการยกย่องมีฐานะบุคคลแรกที่สร้างตารางธาตุฉบับแรกขึ้นมาS01 The periodic table of the elements. แต่เมนเดเลเยฟนั้นมีความคิดแตกต่างจากผู้เขียนตารางธาตุคนอื่นๆ นั่นคือ เขาได้ทำนายคุณสมบัติของธาตุต่าง ๆ ที่ยังไม่ได้ค้นพบด้วย และนอกจากการทุ่มเทให้กับการวางแบบแผนตารางธาตุและเคมีแล้ว เขายังให้ความสนใจปัญหาสังคมด้วย
# ความจริง
thumb
ความจริง คือสภาพที่เป็นอย่างนั้นโดยแน่แท้ ไม่กลายเป็นอื่น มักใช้อย่างสอดคล้องกับข้อเท็จจริงและความเป็นจริงMerriam-Webster's Online Dictionary, truth, 2005 หรือความเที่ยงตรง ของต้นแบบ, มาตรฐาน หรือความคิด

ในทางญาณวิทยาถือว่าความจริงเป็นคุณสมบัติของข้อความที่มีลักษณะพิเศษแบบใดแบบหนึ่ง ดังนี้
 แบบสหนัย ถือว่าข้อความที่เป็นจริง ต้องสอดคล้องกับข้อความอื่น
 แบบสมนัย ถือว่าข้อความที่เป็นจริง ต้องตรงข้ามกับข้อความเท็จ
 แบบปฏิบัตินิยม ถือว่าข้อความที่เป็นจริง ต้องนำไปใช้ได้ผลจริงตามทีคาดหมาย
ในทางภาษาดิจิทัล ความจริง คือเลขฐานสอง มี 0 กับ 1
# เดอแรม (แก้ความกำกวม)
เดอแรม  อาจหมายถึง

สถานที่
 Durham, Santa Fe อาร์เจนตินา
 Durham Downs, รัฐควีนส์แลนด์ ประเทศออสเตรเลีย
 Durham Lead, รัฐวิกตอเรีย ประเทศออสเตรเลีย
 Durham Ox, รัฐวิกตอเรีย ประเทศออสเตรเลีย
 Durham บาร์เบโดส
 Durham Bridge, New Brunswick ประเทศแคนาดา
 Durham, Ontario เมืองเล็ก ๆ ใน Grey County, Ontario ประเทศแคนาดา
 Durham County, Ontario มณฑลในประวัติศาสตร์ ประเทศแคนาดา
 Regional Municipality of Durham, Ontario รัฐบาลท้องถิ่นในพื้นที่ Greater Toronto ประเทศแคนาดา
 Durham Heights, Northwest Territories ภูเขาในดินแดน Northwest Territories ประเทศแคนาดา
 Durham (electoral district) เขตเลือกตั้งระดับสหพันธ์ใน Durham Region ประเทศแคนาดา
 เดอแรม, บาวาเรีย [ประเทศเยอรมนี]]
 เดอแรม, จาไมกา ประเทศจาไมกา
 เดอรัม เมืองในอังกฤษ
 นครเดอรัม (City of Durham) เมืองที่มีฐานะเป็นนครในสหราชอาณาจักร
 มณฑลเดอรัม (County Durham) อังกฤษ
 Kirkpatrick Durham, Kirkcudbrightshire, สกอตแลนด์
 เดอแรม (รัฐนอร์ทแคโรไลนา) ประเทศสหรัฐอเมริกา

 อื่น ๆ 
 เอิร์ลแห่งเดอแรม (the Earl of Durham) ชื่อเรียกตำแหน่งของบริเตน
 Judith Durham นักร้องออสเตรเลีย สมาชิกวง The Seekers
 พลเรือเอก Philip Charles Durham ผู้เข้าร่วมยุทธภูมิทราฟัลการ์ (the Battle of Trafalgar)
# พ.ศ. 743
พุทธศักราช 743 ใกล้เคียงกับ
 เมษายน ค.ศ. 200 - มีนาคม ค.ศ. 201
 มหาศักราช 122

 เหตุการณ์ 

 วันเกิด 

 วันถึงแก่กรรม
# พ.ศ. 745
พุทธศักราช 745 ใกล้เคียงกับ
 เมษายน ค.ศ. 202 - มีนาคม ค.ศ. 203
 มหาศักราช 124

 เหตุการณ์ 

 วันเกิด 

 วันถึงแก่กรรม 

 

อ้วนเสี้ยว
# พ.ศ. 746
พุทธศักราช 746 ใกล้เคียงกับ
 เมษายน ค.ศ. 203 - มีนาคม ค.ศ. 204
 มหาศักราช 125

 เหตุการณ์ 

 วันเกิด 

 วันถึงแก่กรรม
# พ.ศ. 744
พุทธศักราช 744 ใกล้เคียงกับ
 เมษายน ค.ศ. 201 - มีนาคม ค.ศ. 202
 มหาศักราช 123

 เหตุการณ์ 

 วันเกิด 

 วันถึงแก่กรรม
# สภาทนายความ (ประเทศไทย)
{{กล่องข้อมูล หน่วยงานของรัฐ
|ชื่อหน่วยงาน   = สภาทนายความ ในพระบรมราชูปถัมภ์
|สัญลักษณ์         = สภาทนายความ.gif
|สัญลักษณ์_กว้าง    = 150
|สัญลักษณ์_บรรยาย  = 
|ภาพ      = 
|ภาพ_กว้าง = 
|ภาพ_บรรยาย = 
|วันก่อตั้ง        = 19 ธันวาคม พ.ศ. 2528
|ผู้ก่อตั้ง     =
|เขตอำนาจ  = 
|กองบัญชาการ  = 249 ถนนพหลโยธิน แขวงอนุสาวรีย์ เขตบางเขน กรุงเทพมหานคร
|บุคลากร     = 
|งบประมาณ       = 
|หัวหน้า1_ชื่อ     = ดร.วิเชียร ชุบไธสง
|หัวหน้า1_ตำแหน่ง = นายกสภา
|องค์กร = 
|กำกับดูแล = 
|ลูกสังกัด_1 = 
|เอกสารหลัก_1=
|เว็บไซต์       = lawyerscouncil.or.th
|หมายเหตุ     = 
}}สภาทนายความ ในพระบรมราชูปถัมภ์''' เป็นองค์กรผู้ประกอบวิชาชีพทางกฎหมาย เป็นศูนย์รวมองค์ความรู้ ด้านวิชาชีพทนายความ เพื่อให้คำปรึกษาแก่บุคคลทั่วไป นิติบุคคล หรือหน่วยงานของรัฐ เป็นตัวแทนของผู้ประกอบวิชาชีพทนายความ ในการร่วมมือกับ ศาลหน่วยงานต่างๆ ด้านยุติธรรม ทั้งภายในประเทศ และระดับสากล

องค์กรมีสถานะเป็นนิติบุคคลตามพระราชบัญญัติทนายความ พ.ศ.2528 นายกสภาและกรรมการสภา จะได้รับการเลือกตั้งจากสมาชิกองค์กรทั่วประเทศให้เป็นผู้บริหารสภาทนายความ มีวาระการดำรงตำแหน่งคราวละสามปี และไม่เกินสองวาระติดต่อกัน

 ประวัติ 
สืบเนื่องมาจากบทบัญญัติของพระราชบัญญัติทนายความ พ.ศ. 2508 ที่ได้มีการจำกัดสิทธิของทนายความ และเกิดผลกระทบต่อทนายความชั้นสอง รวมไปถึงประชาชนต่าง ๆ ที่มีความต้องการความรู้ความสามารถของทนายความชั้นสอง จึงทำให้เกิดประกายแห่งแนวความคิดในการก่อตั้งสถาบันของทนายความเพื่อทำหน้าที่ในการควบคุมการประกอบวิชาชีพของทนายความเอง  เช่นเดียวกันกับนานาประเทศ ดังนั้น ใน พ.ศ. 2517 นายมารุต บุนนาค นายกสมาคมทนายความแห่งประเทศไทย ซึ่งเป็นสมาชิกสภานิติบัญญัติแห่งชาติ ในขณะนั้น จึงได้เสนอร่างพระราชบัญญัติทนายความเพื่อก่อตั้ง "สภาทนายความ" เข้าสู่การพิจารณาของสภานิติบัญญัติแห่งชาติ ด้วยความเป็นน้ำหนึ่งใจเดียวกันของทนายความการเคลื่อนไหวและต่อสู้ที่เป็นระยะเวลายาวนานต่อเนื่องกัน เป็นระยะเวลายาวนานกว่า 15 ปี จึงได้ประสบความสำเร็จ โดยวันที่ 19 กรกฎาคม พ.ศ. 2528 ที่ประชุมวุฒิสภาในการประชุมครั้งที่ 11/2528 ได้มีมติเป็นเอกฉันท์ให้ความเห็นชอบในร่างพระราชบัญญัติทนายความ และพระบาทสมเด็จพระปรมินทรมหาภูมิพลอดุลยเดชทรงลงพระปรมาภิไธยในพระราชบัญญัติทนายความ พ.ศ. 2528 เมื่อวันที่ 10 กันยายน พ.ศ. 2528 โดยประกาศใช้ในราชกิจจานุเบกษา ฉบับพิเศษเล่มที่ 102 ตอน 129 วันที่ 19 กันยายน พ.ศ. 2528 พระราชบัญญัติทนายความ พ.ศ. 2528 จึงมีผลใช้บังคับตั้งแต่วันที่ 20 กันยายน พ.ศ. 2528 เป็นต้นมาจนปัจจุบัน

 นายกสภาทนายความ 
ปัจจุบันสภาทนายความได้มีนายกสภาทนายความแล้วจำนวน 7 คน ดังนี้
 ลำดับ ชื่อ ปีที่ดำรงตำแหน่ง หมายเหตุ1คำนวณ ชโลปถัมภ์พ.ศ. 2529 - 25322ประธาน ดวงรัตน์พ.ศ. 2532 - 25353สัก กอแสงเรืองพ.ศ. 2535-2538พ.ศ. 2541 - 2544พ.ศ. 2544 - 2547พ.ศ. 2553 - 25564เกษม สรศักดิ์เกษมพ.ศ. 2538 - 25415เดชอุดม ไกรฤทธิ์พ.ศ. 2547 - 2550พ.ศ. 2550 - 2553พ.ศ. 2556 - 25596ว่าที่ร้อยตรี ถวัลย์ รุยาพรพ.ศ. 2559 - 2562พ.ศ. 2562 - 25657ดร.วิเชียร ชุบไธสงพ.ศ. 2565 - ปัจจุบัน
# พ.ศ. 747
พุทธศักราช 747 ใกล้เคียงกับ
 เมษายน ค.ศ. 204 - มีนาคม ค.ศ. 205
 มหาศักราช 126

 เหตุการณ์ 

 วันเกิด 

 วันถึงแก่กรรม
# พ.ศ. 749
พุทธศักราช 749 ใกล้เคียงกับ
 เมษายน ค.ศ. 206 - มีนาคม ค.ศ. 207
 มหาศักราช 128

 เหตุการณ์ 

 วันเกิด 

 วันถึงแก่กรรม
# พ.ศ. 748
พุทธศักราช 748 ใกล้เคียงกับ
 เมษายน ค.ศ. 205 - มีนาคม ค.ศ. 206
 มหาศักราช 127

 เหตุการณ์ 

 วันเกิด 

 วันถึงแก่กรรม
# พ.ศ. 752
พุทธศักราช 752 ใกล้เคียงกับ
 เมษายน ค.ศ. 209 - มีนาคม ค.ศ. 210
 มหาศักราช 131

 เหตุการณ์ 

 วันเกิด 

 วันถึงแก่กรรม
# พ.ศ. 750
พุทธศักราช 750 ใกล้เคียงกับ
 เมษายน ค.ศ. 207 - มีนาคม ค.ศ. 208
 มหาศักราช 129

 เหตุการณ์ 
 เล่าปี่เดินทางมาเชิญจูกัดเหลียงไปเป็นที่ปรึกษาทัพถึง 3 ครั้ง
 จูกัดเหลียงเดินทางลงจากเขาโงลังกั๋งมาทำงานรับใช้เล่าปี่

 วันเกิด 
 เล่าเสี้ยน (อาเต๊า)

 วันถึงแก่กรรม
# รัฐนอร์ทแคโรไลนา
รัฐนอร์ทแคโรไลนา  เป็นรัฐทางตะวันออกเฉียงใต้ของสหรัฐ มีอาณาเขตติดกับมหาสมุทรแอตแลนติกทางทิศตะวันออก, ติดรัฐเวอร์จิเนียทางทิศเหนือ, ติดรัฐเซาท์แคโรไลนาทางทิศใต้, ติดรัฐจอร์เจียทางทิศตะวันตกเฉียงใต้ และรัฐเทนเนสซีทางทิศตะวันตก มีสถานะเป็นรัฐขนาดใหญ่ที่สุดอันดับที่ 28 และรัฐที่มีประชากรมากที่สุดอันดับ 9 ของสหรัฐ อ้างอิงตามสำมะโนสหรัฐ ค.ศ. 2020 มีประชากรประมาณ 10,439,388 อาศัยในรัฐนี้ ราลีมีสถานะเป็นเมืองหลวงของรัฐ ในขณะที่เมืองที่มีประชากรมากที่สุดคือชาร์ลอตต์ด้วยจำนวนประชากรในเขตเมืองเกือบ 2,900,000 คนใน ค.ศ. 2023 และยังเป็นเมืองที่มีประชากรมากที่สุดอันดับที่ 22 ของสหรัฐ รวมทั้งเป็นศูนย์กลางธนาคารที่ใหญ่ที่สุดในประเทศต่อจากนิวยอร์ก มหานครไทรแองเกิลซึ่งมีประชากรประมาณ 2,368,947 คนในปี 2023 เป็นเขตเมืองใหญ่ที่มีประชากรมากเป็นอันดับสองในรัฐ และมากที่สุดอันดับที่ 31 ในสหรัฐซึ่งเป็นที่ตั้งของสถาบันไทรแองเกิล สถาบันวิจัยขนาดใหญ่ที่สุดในสหรัฐ

พบหลักฐานที่เก่าแก่ที่อ้างถึงการตั้งถิ่นฐานของมนุษย์ในนอร์ทแคโรไลนาเมื่อ 10,000 ปีที่แล้วบริเวณแหล่งโบราณคดีฮาดเวย์ บริเวณทั้งหมดเคยเป็นที่อาศัยของชนเผ่าโบราณซึ่งใช้ภาษาพื้นเมือง อาทิ อัลกองควินแคโรไลนา, กลุ่มภาษาอิระควอย และภาษาซีอูอันก่อนการมาถึงของชาวยุโรป พระเจ้าชาลส์ที่ 2 แห่งอังกฤษ ทรงพระราชทานอาณานิคมแก่ขุนนางแปดคนโดยตั้งชื่ออาณานิคมตามชื่อกษัตริย์ ซึ่งได้รับการสถาปนาขึ้นในปี 1670 โดยมีการตั้งถิ่นฐานถาวรครั้งแรกที่เมืองชาร์ลส์ (ชาร์ลสตัน) และเนื่องจากความยากลำบากในการปกครองอาณานิคมทั้งหมด ในที่สุดอาณานิคมจึงถูกแบ่งแยก และนอร์ธแคโรไลนาได้รับการสถาปนาในปี 1729 ในฐานะหนึ่งในสิบสามอาณานิคม มติแฮลิแฟกซ์ซึ่งได้รับการรับรองเมื่อวันที่ 12 เมษายน ค.ศ. 1776 ถือเป็นการเรียกร้องเอกราชจากจักรวรรดิบริติชอย่างเป็นทางการท่ามกลางอาณานิคมต่าง ๆ ในช่วงการปฏิวัติอเมริกา 

นอร์ทแคโรไลนากลายเป็นรัฐที่ 12 ที่ประกาศสัตยาบันต่อรัฐธรรมนูญสหรัฐเมื่อวันที่ 21 พฤศจิกายน ค.ศ. 1789 ในช่วงก่อนสงครามกลางเมืองอเมริกา นอร์ธแคโรไลนาประกาศแยกตัวออกจากสหภาพอย่างไม่เต็มใจเมื่อวันที่ 20 พฤษภาคม ค.ศ. 1861 และกลายเป็นรัฐที่สิบจากจำนวนสิบเอ็ดรัฐที่เข้าร่วมสมาพันธรัฐอเมริกา หลังสิ้นสุดสงครามกลางเมืองอเมริกา รัฐได้รับการคืนสู่สหภาพเมื่อวันที่ 4 กรกฎาคม ค.ศ. 1868 ต่อมา ได้เกิดเหตุการณ์สำคัญของโลกเมื่อวันที่ 17 ธันวาคม ค.ศ. 1904 เมื่อพี่น้องไรต์ประสบความสำเร็จในทดลองขับเคลื่อนอากาศยานได้เป็นครั้งแรกของโลก ณ เมืองคิตตีฮอว์ค รัฐได้ยกย่องความสำเร็จดังกล่าวด้วยการติดป้ายวลี "First in Flight" บนป้ายทะเบียนอากาศยานควบคู่ไปกับการออกแบบป้ายสมัยใหม่ด้วยการใช้วลี "First in Freedom" เพื่อระลึกถึงคำประกาศอิสรภาพเมคเลนเบิร์ก และมติแฮลิแฟกซ์

ลักษณะภูมิประเทศของนอร์ทแคโรไลนาได้รับอิทธิพลจากพื้นที่สูงและภูมิประเทศที่หลากหลาย ระดับความสูงทอดยาวลงมาจากเทือกเขาแอปพาเลเชียนไปจนถึงที่ราบสูงพีดมอนต์ และที่ราบแอตแลนติก ภูเขามิทเชลล์ที่ความสูง 2,037 เมตร ถือเป็นจุดที่สูงที่สุดในทวีปอเมริกาเหนือซึ่งตั้งอยู่ทางทิศตะวันออกของแม่น้ำมิสซิสซิปปี พื้นที่รัฐส่วนใหญ่ตกอยู่ในเขตภูมิอากาศแบบอบอุ่นชื้นกึ่งเขตร้อน ยกเว้นพื้นที่ภูเขาทางทิศตะวันตกของรัฐมีสภาพอากาศแบบภูมิอากาศแบบอบอุ่นชื้นภาคพื้นสมุทร รัฐนี้เป็นที่ตั้งของสถานศึกษาที่มีชื่อเสียง เช่น มหาวิทยาลัยนอร์ทแคโรไลนา และมหาวิทยาลัยนอร์ทแคโรไลนาสเตต ทีมกีฬาที่มีชื่อเสียงได้แก่ ชาล็อตฮอร์เน็ตส์ (บาสเกตบอล), แคโรไลนา เฮอริเคนส์ (ฮอกกี้) และ แคโรไลนา แพนเทอส์ (อเมริกันฟุตบอล)
# พ.ศ. 751
พุทธศักราช 751 ใกล้เคียงกับ
 เมษายน ค.ศ. 208 - มีนาคม ค.ศ. 209
 มหาศักราช 130

 เหตุการณ์ 
 จักรพรรดิเซ็พติมิอัส เซเวอรัสแห่งโรมันทรงบูรณะกำแพงแอนโทไนน์
 เล่าปี่หนีทัพโจโฉในศึกสะพานเตียงปันเกี้ยว
 เล่าปี่และจิวยี่ เอาชนะโจโฉในศึกผาแดง

 วันเกิด 
 สุมาสู ขุนพลวุยก๊ก

 วันถึงแก่กรรม 

 ตันเต๋ง 
 หองจอ
 เล่าเปียว
 ขงหยง
# พ.ศ. 753
พุทธศักราช 753 ใกล้เคียงกับ
 เมษายน ค.ศ. 210 - มีนาคม ค.ศ. 211
 มหาศักราช 132

 เหตุการณ์ 

ยุคสามก๊ก ม้าเท้งถูกฝ่ายโจโฉประหารชีวิต เนื่องจากม้าเท้งคิดจะยึดเมืองฮูโต๋จากโจโฉ แต่โจโฉรู้ทันจึงจับตัวม้าเท้งได้ ม้าเฉียวออกมาแก้แค้นเพื่อฆ่าโจโฉ แต่โจโฉหนีแบบไม่คิดชีวิตโดยทำการตัดหนวดเพื่อหนีตาย

 วันเกิด 

 วันถึงแก่กรรม 
 จิวยี่
 ม้าเท้ง
# พ.ศ. 2392
พุทธศักราช 2392 ใกล้เคียงกับ
 เมษายน ค.ศ. 1849 - มีนาคม ค.ศ. 1850
 มหาศักราช 1771

 ผู้นำ 

 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
 เจ้าประเทศราช:
 เจ้าผู้ครองนครเชียงใหม่: พระเจ้ามโหตรประเทศ
 เจ้าผู้ครองนครลำพูน: เจ้าไชยลังกาพิศาลโสภาคย์คุณ
 เจ้าผู้ครองนครน่าน: พระยามหาวงษ์
 เจ้าผู้ครองนครแพร่: พระยาพิมพิสารราชา
 จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

 เหตุการณ์ 
มีอหิวาตกโรคระบาดทั่วพระนครอีกครั้ง หลังจากในปี พ.ศ. 2363 ซึ่งในเหตุการณ์ครั้งนี้ ถูกเรียกว่า ห่าปีระกา หนึ่งในผู้เสียชีวิตมี เจ้าพระยาบดินทรเดชา (สิงห์ สิงหเสนี) รวมอยู่ด้วย

 วันเกิด 
thumb|120px|แบร์นฮาร์ท ฟ็อน บือโล

 10 เมษายน - หลวงปู่สี ฉันทสิริ อดีตเจ้าอาวาสวัดเขาถ้ำบุญนาคจ.นครสวรรค์ (ละสังขาร 23 กุมภาพันธ์ พ.ศ. 2520)
 8 พฤษภาคม - แบร์นฮาร์ท ฟ็อน บือโล อดีตนายกรัฐมนตรีจักรวรรดิเยอรมัน (ถึงแก่กรรม 28 ตุลาคม พ.ศ. 2472)
 9 พฤษภาคม - จักรพรรดินีฮารูโกะ อดีตจักรพรรดินีญี่ปุ่น 
 14 กันยายน - อีวาน ปัฟลอฟ นักสรีรวิทยาชาวรัสเซีย
 7 ธันวาคม - ไซอนจิ คิมโมจิ อดีตนายกรัฐมนตรีญี่ปุ่น (ถึงแก่กรรม 24 พฤศจิกายน พ.ศ. 2483)

 วันถึงแก่กรรม 
thumb|120px|เจมส์ เค. โพล์ก

 15 มิถุนายน - เจมส์ เค. โพล์ก ประธานาธิบดีสหรัฐอเมริกาคนที่ 11 (เกิด 2 พฤศจิกายน พ.ศ. 2338)
 24 มิถุนายน - เจ้าพระยาบดินทรเดชา (สิงห์ สิงหเสนี) (เกิด 11 มกราคม พ.ศ. 2319)
 12 กรกฎาคม - โดลลีย์ เมดิสัน อดีตสุภาพสตรีหมายเลขหนึ่งของสหรัฐอเมริกา (เกิด 20 พฤษภาคม พ.ศ. 2311)
# พ.ศ. 2393
พุทธศักราช 2393 ใกล้เคียงกับ
 เมษายน ค.ศ. 1850 - มีนาคม ค.ศ. 1851
 มหาศักราช 1772

 ผู้นำ 

 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
 เจ้าประเทศราช:
 เจ้าผู้ครองนครเชียงใหม่: พระเจ้ามโหตรประเทศ
 เจ้าผู้ครองนครลำพูน: เจ้าไชยลังกาพิศาลโสภาคย์คุณ
 เจ้าผู้ครองนครน่าน: พระยามหาวงษ์
 เจ้าผู้ครองนครแพร่: พระยาพิมพิสารราชา

 เหตุการณ์ 
 วันเกิด 

 27 มกราคม - เอ็ดเวิร์ด จอห์น สมิธ กัปตันเรือไททานิค (ถึงแก่กรรม 15 เมษายน พ.ศ. 2455)
 1 พฤษภาคม - เจ้าชายอาร์เธอร์ ดยุกแห่งคอนน็อตและสแตรธเอิร์น (สิ้นพระชนม์ 16 มกราคม พ.ศ. 2485)
 18 มิถุนายน - พระเจ้าราชวรวงศ์เธอ พระองค์เจ้าวงจันทร์ (สิ้นพระชนม์ 29 เมษายน พ.ศ. 2459)
 6 สิงหาคม - พระเจ้าราชวรวงศ์เธอ พระองค์เจ้าจำเริญ (สิ้นพระชนม์ 13 กันยายน พ.ศ. 2450)
 7 สิงหาคม - พระเจ้าราชวรวงศ์เธอ พระองค์เจ้าถนอม (สิ้นพระชนม์ 17 พฤศจิกายน พ.ศ. 2428)
 13 พฤศจิกายน - โรเบิร์ต หลุยส์ สตีเวนสัน นักเขียนชาวสกอตแลนด์ (ถึงแก่กรรม 3 ธันวาคม พ.ศ. 2437)
 ไมระบุ - พระครูวินัยธรรม (แก้ว พรหมสโร)

 วันถึงแก่กรรม